
# ТР Президенты Рөстәм Миңнеханов эш визиты белән Кытайның Шеньчжень шәһәрендә

*11.08.2011*ТР Президенты Рөстәм Миңнеханов Кытайның Шеньчжень шәһәрендә эшлекле сәфәр кыла. Визитның төп максаты - XXVI Бөтендөнья студент спорт уеннарында катнашу.


Исегезгә төшерәбез: ачылыш тантанасы иртәгә, 12 август көнне, 20 сәгатьтә (Мәскәү вакыты белән 16 сәгатьтә) узачак.


Рөстәм Миңнеханов Универсиада авылы объектларын карарга җыена, Универсиадада катнашучы илләрнең Байраклар аллеясенә дә юл тотачак, матбугат үзәгенең эш тәртибе белән танышачак.


Татарстан Республикасы делегациясенә Казан мэры Илсур Метшин, ТР сәламәтлек саклау министры Айрат Фәррахов, ТР транспорт һәм юл хуҗалыгы министры Ленар Сафин, ТР мәдәният министрлыгы Айрат Сибагатуллин, "Татнефть" ААҖ генераль директоры Шәфәгать Тәхаветдинов тә керә.
ТР Президенты Рөстәм Миңнеханов эш визиты белән Кытайның Шеньчжень шәһәрендә